CELEX: 62017TN0487
Language: fi
Date: 2017-08-03 00:00:00
Title: Asia T-487/17: Kanne 3.8.2017 – UE v. komissio

23.10.2017   
            
            
               FI
            
            
               Euroopan unionin virallinen lehti
            
            
               C 357/19
            
         Kanne 3.8.2017 – UE v. komissio
   (Asia T-487/17)
   (2017/C 357/24)
   Oikeudenkäyntikieli: englanti
   
      Asianosaiset
   
   
      Kantaja: UE (edustajat: asianajajat S. Rodrigues ja A. Tymen)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan komission 4.10.2016 päivätyn päätöksen, jolla kantajan 14.10.2013 päivätyt vaatimukset on hylätty
            
         
               —
            
            
               tarvittaessa kumoamaan Euroopan komission 26.4.2017 päivätyn päätöksen, jolla kantajan 5.1.2017 tekemä valitus on hylätty
            
         
               —
            
            
               velvoittamaan vastaajan maksamaan kantajalle korvaukseksi vastaajan tuottamuksesta aiheutuneista aineettomista ja aineellisista vahingoista, joiden määräksi arvioidaan 120 000 euroa (aineeton vahinko), 748 800 euroa (ansionmenetys) ja 576 000 euroa (eläketulojen menetys)
            
         
               —
            
            
               velvoittamaan vastaajan maksamaan kantajalle korvausta työpaikkakiusaamista koskevan tutkinnan toimittamisen ja lopputuloksen aiheuttamasta haitasta, jonka määräksi arvioidaan 50 000 euroa
            
         
               —
            
            
               velvoittamaan vastaajan korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1.
            
            
               Ensimmäinen kanneperuste, joka perustuu hyvän hallinnon periaatteen loukkaamiseen, Euroopan unionin perusoikeuskirjan 41 artiklan rikkomiseen, kuulluksi tulemista koskevan oikeuden loukkaamiseen ja kontradiktorisen periaatteen loukkaamiseen.
            
         
               2.
            
            
               Toinen kanneperuste, joka perustuu ilmeiseen arviointivirheeseen, tosiseikkoja koskeviin virheisiin ja Euroopan unionin perusoikeuskirjan 35 artiklan toisen virkkeen rikkomiseen.